कोलकाता: पश्चिम बंगाल की राजधानी कोलकाता के एक प्लेस्कूल में 2 साल के मासूम के साथ कथित तौर पर यौन उत्पीड़न का मामला सामने आया है. पुलिस ने बताया कि बच्चे के मेडिकल रिपोर्ट में यौन उत्पीड़न की पुष्टि हुई है. पुलिस मामले की जांच कर रही है. घटना सोमवार की है. बच्चे की मां ने बताया कि जब वह उसे प्लेस्कूल से लाने गई तो वह बहुत ज्यादा रो रहा था. उन्होंने उसके कपड़े पर खून के निशान देखे, जिसके बाद कुछ अनहोनी का अंदेशा हुआ. इसके बाद वह उसे डॉक्टर के पास लेकर गईं, जहां उसके प्राइवेट पार्ट पर चोट के निशान को देखकर डॉक्टर भी हैरान रह गए.